CELEX: 62012CA0473
Language: lt
Date: 2013-11-07 00:00:00
Title: Byla C-473/12: 2013 m. lapkričio 7 d. Teisingumo Teismo (trečiosios kolegija) sprendimas byloje ( Cour constitutionnelle (Belgija) prašymas priimti prejudicinį sprendimą) Institut professionnel des agents immobiliers (IPI) prieš Geoffrey Englebert, Immo 9 SPRL, Grégory Francotte (Asmens duomenų tvarkymas — Direktyva 95/46/EB — 10 ir 11 straipsniai — Pareiga informuoti — 13 straipsnio 1 dalies d ir g punktai — Išimtys — Išimčių taikymo sritis — Reglamentuojamos profesijos kontrolę užtikrinančios organizacijos užsakymą vykdantys privatūs detektyvai — Direktyva 2002/58/EB — 15 straipsnio 1 dalis)

11.1.2014   
            
            
               LT
            
            
               Europos Sąjungos oficialusis leidinys
            
            
               C 9/13
            
         2013 m. lapkričio 7 d. Teisingumo Teismo (trečiosios kolegija) sprendimas byloje (Cour constitutionnelle (Belgija) prašymas priimti prejudicinį sprendimą) Institut professionnel des agents immobiliers (IPI) prieš Geoffrey Englebert, Immo 9 SPRL, Grégory Francotte
   
   (Byla C-473/12) (1)
   
   (Asmens duomenų tvarkymas - Direktyva 95/46/EB - 10 ir 11 straipsniai - Pareiga informuoti - 13 straipsnio 1 dalies d ir g punktai - Išimtys - Išimčių taikymo sritis - Reglamentuojamos profesijos kontrolę užtikrinančios organizacijos užsakymą vykdantys privatūs detektyvai - Direktyva 2002/58/EB - 15 straipsnio 1 dalis)
   2014/C 9/19
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Cour constitutionnelle
   
   
      Šalys pagrindinėje byloje
   
   
      Ieškovas: Institut professionnel des agents immobiliers (Nekilnojamojo turto agentų profesinis institutas, IPI)
   
      Atsakovė: Geoffrey Englebert, Immo 9 SPRL, Grégory Francotte
   
      dalyvaujant: Union professionnelle nationale des détectives privés de Belgique (UPNDP), Association professionnelle des inspecteurs et experts d’assurances ASBL (APIEA), Conseil des ministres
   
   
      Dalykas
   
   Prašymas priimti prejudicinį sprendimą — Cour constitutionnelle (Belgija) — 1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, p. 31; 2004 m. specialusis leidimas lietuvių k., 13 sk., 15 t., p. 355) 11 straipsnio 1 dalies, 13 straipsnio 1 dalies d ir g punktų bei ESS 6 straipsnio 3 dalies išaiškinimas — Išsamus suderinimas — Valstybės narės galimybė numatyti pareigos nedelsiant informuoti duomenų subjektą ribojimą ar išimtį — Šios pareigos išimties apimtis — Privačių detektyvų profesinės veiklos įtraukimas — Neigiamo atsakymo atveju: Direktyvos 95/46/EB 13 straipsnio suderinamumas su ESS 6 straipsnio 3 dalimi ir konkrečiai su lygybės bei nediskriminavimo principu.
   
      Rezoliucinė dalis
   
   1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo 13 straipsnio 1 dalis aiškintina taip, kad joje valstybėms narėms numatyta ne pareiga, bet galimybė perkelti į savo nacionalinę teisę vieną ar kelias iš šioje dalyje numatytų pareigos informuoti duomenų subjektus apie jų asmens duomenų tvarkymą išimčių.
   Į Direktyvos 95/46 13 straipsnio 1 dalies d punkte numatytos išimties taikymo sritį patenka privataus detektyvo veikla, profesinės organizacijos pavedimu vykdoma tiriant reglamentuojamos profesijos, nagrinėjamu atveju nekilnojamojo turto agento, deontologijos pažeidimus.
   
      (1)  OL C 26, 2013 1 26.